03/06 2020

# sjællandske ildsjæle får støtte fra realdanias underværker-kampagne

*Fra fælleshus til feriekoloni og inkluderende hostel drevet af socialt udsatte unge. Og fra bevægelsesrum i et gammelt teglværk til læringslaboratorium i et alment boligområde. Projektidéerne bobler hos de sjællandske ildsjæle, og nu får fem projekter en økonomisk håndsrækning fra Underværker – Realdanias kampagne til ildsjæle i det byggede miljø.*

**Ildsjæle skaber rammer for fællesskab**

* I **Bjergsted ved Kalundborg** skal en historisk lagerbygning være samlingspunkt for landsbyaktiviteter, iværksætteri og kreativitet. Og den omdannede lade - Bjergtaget - skal rumme både kulturarrangementer, fællesspisning, kontorfællesskab og friluftsaktiviteter.
* Ved **Ellinge Lyng, nær Vig**, skal feriekolonien Lyngborgen sættes i stand og indrettes, så den kan bruges året rundt. Målet er at skabe bedre muligheder for at mødes om naturen, roen og fællesskab.
* I **Knabstrup ved Holbæk** vil ildsjælene bag Makvärket – det tidligere teglværk, som i dag fungerer som et brugerstyret kulturhus - etablere et nyt bevægelsesrum og badehus med sauna.
* I **Hedehusene** skal en klassisk 70’er institutionsbygning forvandles til et laboratorium for sanselig læring og aktiviteter, som kan bidrage til at skabe nye fællesskaber på tværs af kvarterer og aldre.
* Og i **Roskilde** skal et forprojekt undersøge mulighederne for at omdanne en lukket erhvervsbygning til et åbent og inkluderende fællesskab. Idéen er at skabe et hostel, hvor sårbare unge kan blive fagligt uddannet i ordinære jobfunktioner.

De sjællandske projektidéer er vidt forskellige, men fælles er, at det er frivillige ildsjæle, der står bag. Projekterne er alle drevet af glæden ved at udvikle og arbejde sammen om at styrke de fysiske rammer for fællesskab og oplevelser – og nu er de udvalgt til at få projektstøtte fra Underværker - Realdanias kampagne til ildsjæle i det byggede miljø.

”Relationer har stor betydning for vores oplevelse af at have et godt liv, og de fysiske rammer for vores hverdag er en vigtig nøgle til at skabe netop dét. Det ved ildsjælene om nogen. De er ofte de første til at få øje på et steds særlige muligheder og arbejder utrætteligt for at udvikle nutidens og fremtidens gode mødesteder - både når det gælder de nære fællesskaber, og når det handler om at gøre en forskel for andre. Det er de sjællandske projekter alle gode eksempler på,” siger Stine Lea Jacobi, programchef i Realdania.

Realdania har i alt afsat ca. 13,5 mio. kr. til de 18 udvalgte projekter – og heraf altså de fem på Sjælland.   
  
Projekterne i Bjergsted, Ellinge Lyng, Knabstrup og Hedehusene støttes hver med 1 mio. kr. og er dermed et skridt nærmere realisering.   
  
Forprojektet ’Socialhostel KeepGoing’ støttes med 200.000 kr. til at kvalificere idéen.

**Ny ansøgningsrunde starter nu**   
Siden 2011 har Underværker støttet mere end 250 ildsjæleprojekter, som har det til fælles, at de skaber fællesskab og livskvalitet i lokalsamfund overalt i Danmark. Og der er ikke noget, der tyder på, at ildsjælenes virkelyst er blevet mindre over årene – tværtimod. I alt valgte hele 146 ildsjælegrupper at byde ind på denne ansøgningsrunde. For ildsjæle, der ikke nåede at byde ind i denne omgang, kommer nu endnu en mulighed – næste ansøgningsfrist er den 11. september, og der er åbent for ansøgninger nu.  
  
Se mere på underværker.dk.

**Yderligere oplysninger**  
Kontaktperson, Foreningen Huset Askman, Kalundborg, Mogens Højer Jensen tlf. 51 80 01 05

Kontaktperson, Lyngborgens Venner/ Settlementet på Vesterbro, Ellinge Lyng, Vibeke Vinther tlf. 50 56 65 29

Kontaktperson, Home:: Sisters Hope,Hedehusene, Gry Worre Hallberg tlf. 26 24 77 34,

Kontaktperson, Makvärket, Lasse Nielsen tlf. 26 34 65 24

Kontaktperson, Social Hostel KeepGoing,Roskilde, Mattias Munk-Petersen tlf. 23 28 28 04

Programchef Stine Lea Jacobi, Realdania, tlf. 21 74 77 25

**FAKTA OM KAMPAGNEN**  
Med Underværker støtter Realdania projekter i det byggede miljø, som er drevet af frivillige kræfter. Kampagnen bidrager både med økonomisk støtte, rådgivning og videndeling til at føre gode idéer ud i livet. I sin levetid har kampagnen støttet mere end 250 frivillige projekter i det byggede miljø med ca. 131 mio. kr. Næste ansøgningsfrist er den 11. september 2020, og allerede nu kan nye ansøgere byde ind.   
  
Læs mere på [www.underværker.dk](http://www.underværker.dk). På hjemmesiden findes også ildsjælenes egne beskrivelser af deres projekter:

* Læs om Bjergtaget, Kalundborg: <https://www.undervaerker.dk/projekter/2020-foraar/bjergtagetetbesjletflleshus>
* Læs om Home:: Sisters Hope i Hedehusene: <https://www.undervaerker.dk/projekter/2020-foraar/homesistershope?fbclid=iwar1cibz33lz9xnnfjx1nernu7l8i316qagzulm9rqyuv7nficoj22toumpu>
* Læs om Lyngborgen i Ellinge Lyng: <https://www.undervaerker.dk/projekter/2020-foraar/lyngborgenronaturogflleskab>
* Læs om Makvärket Movement i Knabstrup: <https://www.undervaerker.dk/projekter/2020-foraar/makvrketmovement>
* Læs om SocialHostel Keep Going i Roskilde: <https://www.undervaerker.dk/projekter/2020-foraar/socialhostelkeepgoing>

**OM DE ØVRIGE UDVALGTE PROJEKTER**

**Hovedstadsområdet**

* **Café i Hareskovby (forprojekt), Hareskovby, Furesø Kommune**Forprojektet skal undersøge mulighederne for at renovere og opdatere det bevaringsværdige udhus ved Hareskov Station, så det bliver et nyt hjerte i området, hvor lokale kan mødes på tværs af alder og interesser.  
  Støttebeløb: 250.000 kr.   
  Projektejer: Udhusgruppen
* **Garage Park NV, København NV, Københavns Kommune**At skabe et moderne borgerdrevet samlingssted med fokus på demokrati og deltagelse i et område af bevaringsværdige smedjeværksteder. Garage Park NV går fra at være en midlertidig bypark til blivende ramme for fællesskab og demokrati.  
  Støttebeløb: 800.000 kr.   
  Projektejer: Garage Park NV
* **Kreativt værksted på Rigshospitalet, København Ø, Københavns Kommune**Etablering af et kreativt værksted på Rigshospitalet til glæde for indlagte børn og unge. Værkstedet skal danne rammen om nye fællesskaber blandt de ofte isolerede og ensomme børn og unge og styrke deres livsglæde.  
  Støttebeløb: 1.000.000 kr.   
  Projektejer: SMILfonden
* **Kulturlaboratorium i Brøndby Strand, Brøndby Kommune**Etablering af Danmarks første ungedrevne kulturlaboratorium i et alment boligområde – et sted, hvor børn og unge udvikler nye færdigheder, fællesskaber og selvværd gennem kreativt i arbejde.  
  Støttebeløb: 450.000 kr.  
  Projektejer: Turning Tables

**Fyn**

* **Aasum Gamle Smedje,** **Odense NØ, Odense Kommune**  
  Forvandling af den 200 år gamle fredede Aasum Gamle Smedje til et åbent miljø og aktivt værested for kunstnere, forbipasserende og kreative børn og voksne.  
  Støttebeløb: 900.000 kr.   
  Projektejer: Foreningen Aasum Gamle Smedje

**Lolland**

* **VOB – Dit lokale mødested, Horslunde, Lolland Kommune**  
  Renovering af det bevaringsværdige Vindeby Forsamlingshus med bl.a. nyt tag, udskiftning af vinduer og døre, renovering af køkken og ny terrasse.  
  Støttebeløb: 790.000 kr.   
  Projektejer: Vindeby-Onsevig Borgerforening

**Jylland**

* **Byrum ved gadekæret i Skjød, Favrskov Kommune**  
  Etablering af en promenade i forbindelse med landsbyens absolutte centrum – gadekæret. Målet er at inspirere til nye oplevelser for landsbyboere i alle aldre.  
  Støttebeløb: 250.000 kr.  
  Projektejer: Skjød Borger- og Idrætsforening
* **Formidlingsplatform til Regelbau 411 (forprojekt), Thyholm, Thisted Kommune**  
  Forprojektet skal undersøge mulighederne for at skabe en mobil enhed med åben scene, højtalere, skærm og lys. Målet er at forbedre mulighederne for nye initiativer og arrangementer i det offentlige rum sideløbende med udstillingsprogrammet i bunkerne.  
  Støttebeløb: 200.000 kr.  
  Projektejer: Regelbau 411
* **Kulturhuset Rampelys, Silkeborg, Silkeborg Kommune**At øge tilgængeligheden til kulturhuset Rampelys ved hjælp af en ny elevator og forbedring af indretningen med ny live-scene og udvidelse af toiletter.  
  Støttebeløb: 900.000 kr.   
  Projektejer: Foreningen Rampelys
* **Tårnet i Hammer Bakker, Hammer Bakker, Aalborg Kommune**Omdannelse af vandtårn fra 1939 til oplevelsestårn med fokus på formidling og udsigt over området og Limfjorden. Projektet bygger på et aktivt fællesskab på tværs af landsbyer.  
  Støttebeløb: 1.000.000 kr.  
  Projektejer: Foreningen Vandtårnet
* **Videreføring af Aagaard, Hurup Thy, Thisted Kommune**  
  Istandsættelse af Aagaard – en 220 år gammel og sjælden firlænget gård. Med nænsomhed skal Aagaard istandsættes og indrettes med værksteder, overnatningsmuligheder mm.  
  Støttebeløb: 1.000.000 kr.   
  Projektejer: By og Land i Thisted Kommune
* **Vinderup Vandtårn, Vinderup, Holstebro Kommune**Renovering af bevaringsværdigt vandtårn fra 1926 til mødested for det lokale foreningsliv og kulturelle aktiviteter.   
  Støttebeløb: 800.000 kr.   
  Projektejer: Foreningen Vinderup Vandtårn
* **Ødis Søpavillon, Ødis, Kolding Kommune**  
  Etablering af en søpark og søpavillon - et nyt fælles mødested i landsbyen til gavn for både daginstitutioner, den lokale skole, plejehjemmet, spejderne og de lokale borgere.  
  Støttebeløb: 1.000.000 kr.   
  Projektejer: Lokalrådet ØBØF